Akena Jimmy ki jo aryo odonyo i mac i kare ma ludito Langi ojukogi calo lo il tambera me UPC i yer 2016.
Pa Okelo P Patuda/Nero Madit
Meno pe myero obed gin aura bot kaka Luo mukene, pien ludito Luo gipito litinogi ki diro me niang piny, ribbe ki me tic pi lwak. Ma ka giniang ni latin moni pe tye ka lubo cik ma kit eno, gilwongo, giketo piny me lok i wiye ki me yabo wange me neo piny matir, ento ka en okwero ci yo mapol ma ludito Luo tiyo kwede me juko peko eno ma pe oo wa i poto ceng, ma nong cito abwora nongo dong ludito otweyo doggi ki tam amoka maber, kit ma tin moko tam eno ocwalo Jimmy Akena ki luwote aryo me cito ka wang i mac pi nok woro.
Ludito eno ma gitye i te Pati me UPC pe gugongo tamgi i kom joo adek magi ma kacoke ne obedo i Lira Lobo Lango. Gin ojuko joo adeki ducu pe me ngwete me cito ka bedo me pyem calo luting tambera pa UPC i mwaka 2016.
Akena Jimmy wod pa lyel ladit lobo mukwongo Milton Obote. Fred Ebil tye macalo lawang Boma Lira i Lejiko, lawang Kole i Lejiko Fred Ebi ki lawang kupiny oyam i Lejiko Betty Amongin.
I kare ma dul ludito man gubedo ka lok i nyin lok angeya, i Lira, gin owaco ka ma leng ni Pati me UPC pe bibedo ki lwak ma gungcwiny tye i komgi macalo bega pa dul mukenei UPC.
Lapyem ki Akena i i Lira Dan Okello owaco ni: “Tye onen kam leng ni NRM tye opito amuli i Pati ma giculogi lwaki lim me kelo anyuba anyuba i kin lud dul UPC me dwoko kero me cike anyim ki tic woko”.
En owaci, i dwe me me aryo mukato ni Dk Amongi otelo yo me cito i nyim la ngokop ki Lc Ebil i kare ma latela me UPC ladit Olara Otuno owaco ni pe en lacung pi UPC i mwaka ma bino ka omiyo twero tice ducubot karan madit pa UPC me mede ki telo UPC wa i kare me yer i mwaka ma 2016. Gin owaco ni Olara pe ki twero me miyo twero me leyo kakare bot karan madit.
Ento ludito tuno me UPC i Lango onongo ni luwang lwak adek ni gin aye obedo lutim bal me nywano wi lwak ki lweny la i ot kenkengi me kelo anyoba nyoba.
Dul UPC i Lango tye ki luwange 15 ma a ki Amolatar, Alebtong, Apac, Dokolo, Kole, Lira, Oyam, ki Otuke dwoloc ducu.
Wonkom me dul tutuno Mr Johnson Engol me UPCowaco ni jo ma lok okati i komgi ni myero okwaa kica ki bot lutela UPC pi bal ma gitimo.
Ento i kare ma lucoc kwena orwate ki Akena ma gupenye pi niang ki bote i kom lok ma okati ni gijuke me ilo tambera UPC i anyim Lc Akena owaci pe ewinyo pi lok nua ki bot jo ma gukete me bedo luwang dul tutuno me UPC. Ka omede ni: “Lakit dul eno pe i yub me dul UPC, ento jo ma gukete ni, an pe angeyogi, ka ngat ma mitte apwoda, myero cik me UPC en aye onyuti”. Akena
Dwonlwak ngeyo kit ma Akena obedo ka kelo arubaruba nicake ma giyero ladit Olara Otunnu me bedo latela UPC, dok okwero yoo duc me ribbe kwede. Pe onyuto cwiny me dito kit ma pol lutela tiyo kwede kacel. Akena ocako diine ka nget M7, ma ogamo wa lim ki bot M7 me laroc ot wii mine. Meno ducu Akena pe oneno ni rac, doko romo kelo peko i kome. Ento nen cal Yatariya pa Pilato dong tye ka diyo Akena matek tye la ryeba ic kombedi, keke me a tye nen goro mada.
fur_Latn lua_Latn luo_Latn luo_Latn hat_Latn luo_Latn mri_Latn luo_Latn luo_Latn kmb_Latn luo_Latn luo_Latn luo_Latn